text: Seguentre parle Ascelines li Fris,
   La caire ac brune e ac perclar lo vis, 
   Grans per espaules e per range escabis,
   E ac vestit un bliaut de samis,
   E fun calchas estreit d'un paile bis 
   E afublas d'un tiret e de gris:
   Bon conseil done Maurins, lo coms marcis, 
   Se le segues e ja non s'en partis!
   Movem de chai ans que sie midis,
   Pos cavalcem a Tubie la cis.
   El torneis sie fors e fers e escis 
   E aempras per nos e sorbrequis.
   Pos arbrejam al moster san Eudis 
   E estem lai en ost sorbr'els set dis;
   E se Deus puis de perde nos garis,
   Del retornar sui molt volentadis:
   Ke lo reis es rix hom nominatis 
   E cobrara la gens de son païs,
   E non poc essre quel reis ja sie assis;
   Ans d'un ostau sia fort la espris 
   Er el tos temps vergoignas e onis."
   Diient li autre: "Ascelin, bien o dis."
  